CELEX: 32018D1664
Language: bg
Date: 2018-11-06 00:00:00
Title: Решение (ЕС) 2018/1664 на Съвета от 6 ноември 2018 година за изменение на Решение 1999/70/ЕО относно външните одитори на националните централни банки по отношение на външните одитори на Lietuvos bankas

8.11.2018   
               
               
                  BG
               
               
                  Официален вестник на Европейския съюз
               
               
                  L 278/22
               
            
         РЕШЕНИЕ (ЕС) 2018/1664 НА СЪВЕТА
         от 6 ноември 2018 година
         за изменение на Решение 1999/70/ЕО относно външните одитори на националните централни банки по отношение на външните одитори на Lietuvos bankas
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
         като взе предвид Препоръката на Европейската централна банка от 4 октомври 2018 г. до Съвета на Европейския съюз относно външните одитори на Lietuvos bankas (ЕЦБ/2018/23) (1),
         като има предвид, че:
         
                     (1)
                  
                  
                     Отчетите на Европейската централна банка (ЕЦБ) и на националните централни банки на държавите членки, чиято парична единица е еврото, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
                  
               
                     (2)
                  
                  
                     Мандатът на външните одитори на Lietuvos bankas изтече след одита за финансовата 2017 година.
                  
               
                     (3)
                  
                  
                     С Препоръка от 18 май 2018 г. (ЕЦБ/2018/15) (2) ЕЦБ препоръча определянето на UAB Deloitte Lietuva за външен одитор на Lietuvos bankas за финансовите години от 2018 до 2021. UAB Deloitte Lietuva не прие това назначение. Ето защо е необходимо да се определят външни одитори за финансовите години от 2018 до 2021.
                  
               
                     (4)
                  
                  
                     Управителният съвет на ЕЦБ препоръча определянето на UAB Ernst & Young Baltic за външен одитор на Lietuvos bankas за финансовите години от 2018 до 2021.
                  
               
                     (5)
                  
                  
                     Поради това Решение 1999/70/ЕО на Съвета (3) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение 1999/70/ЕО параграф 19 се заменя със следното:
            
               
                  „19.   UAB Ernst & Young Baltic се одобрява за външен одитор на Lietuvos bankas за финансовите години от 2018 до 2021.“
               
            
         
         
            Член 2
            Настоящото решение поражда действие в деня на нотифицирането му.
         
         
            Член 3
            Адресат на настоящото решение е Европейската централна банка.
         
         
            Съставено в Брюксел на 6 ноември 2018 година.
            
               
                  За Съвета
               
               
                  Председател
               
               H. LÖGER
            
         
         
            (1)  ОВ C 370, 12.10.2018 г., стр. 1.
         
            (2)  Препоръка на Европейската централна банка от 18 май 2018 г. до Съвета на Европейския съюз относно външните одитори на Lietuvos bankas (ЕЦБ/2018/15) (ОВ C 181, 28.5.2018 г., стр. 1).
         
            (3)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).